رب اهدني فيه منور لياليه اسعى لنيل رضاك. اغفر خطايانا. واحفظ السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. الله لك الحمد كله ولك الملك كله وبيدك الخير كله. واليك يرجع الامر كله. اللهم صل على عبدك نبيك محمد صلى الله عليه وسلم
في الاولين والاخرين وفي كل وقت وحين. اما بعد اخواني واحبابي ربنا يحفزكم ويبارك فيكم. الجون العاشر. النهاردة يا جماعة عايزين نخطط فوزي برمضان استراتيجيا بازن الله سبحانه وتعالى. الجون بتاع النهاردة جون صعب جدا يا اخوانا. صعب ليه؟ لانه وراه معركة كبيرة جدا مع نفسك ومع الشيطان. الجون بتاع النهاردة
جن التوبة. اليوترن هنقدر نعمل يوتيرن قبل رمضان ولا لا؟ عشان نمشي في الاتجاه الصحيح المؤدي الى المرمى. والا هنبقى بعاد. يا جماعة الجون بتاع النهاردة لو ما جبناهوش هنبقى عاملين زي اللي شايل شوال مخروم. اللي قاعد يعبي الحاجة من ناحية والحاجة تقع من ناحية تانية. انت قاعدة تجيبي حسنات والسيئات
تقع بسبب معاصي انت واقعة فيها او معصية انت غرس فيها. او معصية سر انت مش قادر تتخلص منها. عشان كده لو ما جبناش الجون بتاع النهاردة عارفين عاملين زي ايه؟ زي الفريق اللي قعد يجيب اجوان يجيب اجوان يجيب اجوان بس هو المرمى بتاعه فاضي. فالعدو بتاعه قعد يجيب فيه اجوان اكتر من الاجوان اللي هو بيجيبها. فاحنا عايزين
نحمي المرمى بتاعنا الجون بتاع النهاردة يا اخوانا التوبة. التوبة الى الله. يعني ايه توبة؟ هديكم مسل ببساطة جدا نعرف يعني ايه توبة؟ التوبة انت عايزة تروح اسكندرية. قمت راكبة القطر اللي مؤدي الى اسوان. فوانتي في طريق اسوان وفرحانة بقى وبتقولي هو انا ما باشمش هوا ليه؟ والهوا بتاع اسكندرية مش جاي علي ليه
فاللي جنبك بتقول لك يا بنت اسكندرية مين؟ انت طالعة اسوان. انت طول ما القطر ماشي. انت بتبعدي عن اسكندرية اصلا. انت ماشية عكس الاتجاه تماما. دي كده ودي كده
فاول خطوة تعمليها عشان تروحي اسكندرية ايه انك تنزلي من القطر. وتدوري على القطر اللي ماشي في الاتجاه الصحيح. هي دي التوبة يا جماعة. ان احنا ننزل من القطار بتاع المعصية
اتجه انا عايز اقول لكل واحد واقع في معصية لكل واحدة غرزة في معصية. لكل واحد وقف معصية سر انا عايز اقول له في الحلقة دي فوق فوق عايزين نفوق يا جماعة اللي مكتئب الشباب اللي انا بقابله اللي مش عارف ينام من الاكتئاب والالام النفسية. الشباب اللي متعزب
ومش عايز يفهم ان المعصية هي سبب اللي هو فيه. باقول له فوق. انت لسة ما شفتش حاجة. ربنا بيقول يسلكه عذابا صعبا. انت لسة الاكتئاب اللي عندك ده! انت لسة ما شفتش اكتئاب
الاكتئاب لسة هيزيد. التوتر لسة هيزيد. الخنقة لسة هتزيد. انت لسة ما شفتش حاجة. الاربع تلاف اللي بينتحروا كل يوم. انت لو فضلت ماشية في طريق المعصية انت مرشحة انك تبقي واحدة منهم. انا مش بقول كلام عشان اقسو عليك وعليك. انا عايز افوقك. انا عايز اقول لك يا تنتحر يا تتوب. انا عايز اقول لك ان
الالام النفسية اللي الشباب عايشين فيها راحة قلوبهم كلها في اليوتيرن اللي احنا بنتكلم عنه النهاردة. في التوبة يا جماعة صاحبتك ماتت ولسه ما اتغيرتيش صاحبك مات ولسه ما خدتش القرار. لازم نفوق. واحد من صحابي اللي بيغسلوا اموات بيقول لي طلعت بالميت انقله من بلد لبلد بعد ما غسلناه. وكان معه
تلاتة في العربية بيشيعوه. بيقول وصلنا باتنين ميتين واتنين بيشيعوهم. واحد من اللي بيشيعوا الميت جا له سكتة قلبية في الطريق مات. اي انسان بيجي له الموت في اي لحزة
الطيارة المصرية اللي طالعة من فرنسا الله يغفر لكل اللي ماتوا فيها ويرحمهم. الطيارة مات كل اللي فيها فجأة يا جماعة. متخيلة ان الموت ممكن يجي لك في اي مكان
واحد في الهوا لقى فجأة الطيارة بتولع ولقى فجأة الدنيا بتتحرق حواليه ولقى نفسه بينزل في البحر المتوسط. لحزات عصيبة ولكن كل الموت كده الموت كله صعب. الموت كله فجأة. يعني الموت ممكن ييجي في اي مكان. وما تدري نفس باي ارض تموت. واحد كان معه عربية قديمة دخل يكشف عليها في المرور
كشف اجباري الزابط صعب عليه الراجل ادى له تلات سنين ما يدخلش المرور تاني. الراجل خارج عامل فرح تلات سنين مش هادخل افتش على العربية تاني تلات سنين فرح نام ما صحاش تاني مات. كانت دي اخر نومة في حياته في الدنيا بتاعته. اي انسان ممكن يموت في اي لحزة
اللي ودا امه تتعالج في بلد من البلاد وقالوا له يعني والدته خلاص بتموت الحق شفها قبل ما تطلع انفاسها الاخيرة. ركب عربيته وطار على البلد اللي هتعمل فيه العملية بتاعتها وهو على باب البلد جا له سكتة قلبية مات. امه راقت هي اللي رجعت به. هو رايح عشان يرجع بها. هي اللي رجعت به. يعني
عايزين كل حاجة حصلت ولسه ما فوقناش. صاحبك مات ولسه ما فقتش. صاحبتك ماتت فجأة ولسه ما فقتش. صاحبك اللي كان متفق على معصية ولسه ما فقتش. طب وبعدين يا جماعة؟ وبعدين انت عامل زي واحد قافل على نفسه الباب وقافل على نفسه الشبابيك وبيقول لك الدنيا ضلمة. افتح شباك الشمس تدخل منه
انت وانت بتعصي ربنا. الشاب وهو بيعصي ربنا قبل المعصية كل حاجة عنده اتحرقت. شباب بيقولوا له احنا كل حاجة عندنا اتحرقت. احنا ما عدناش حاسين بحاجة حاجة بقول لهم خائفة عليكم من فتنة النساء. قالوا لي نساء ايه؟ احنا الزنا اتحرق. المخدرات اتحرقت مع حاجة ما عدش فيه اي حاجة بنعملها فيها اي لزة. كل حاجة
حلقة لزيتها عندنا. ما عدش فيه حاجة لها طعم قبل ما بتعصي ربنا كل حاجة اتحرقت. وانت بتعصي ربنا انت حاسة ان ضميرك بيصرخ من جواك. حاسس ان انت نفسك
بتصرخ من جواك في الاول كنت بتعصي وضميرك حي. في الاول كنت بتعصي وانت قلبك متألم لانك بتبعدي عن ربنا. الوقتي انت ضميرك مات ولما مات الضمير لزة المعصية نفسها ماتت معه. حتى اللذة اللي كانت المعصية بتضحك عليك في الاول وانت بتعصي ربنا. وبتحسسك ان فيها لذة
لمدة لحزات لان السعادة في حياتك بقت لحزات. السعادة في حياتك بقت مجرد لحزات. لحزة المعصية. شوية الضمير مات والمعصية بقى من غير تأنيب ضمير واللزة ماتت. وكل حاجة اتحرقت وبتبدأ بتعصي ربنا وانت من جوة متقطع. وبعد ما بتقع في المعصية تصحى تاني يوم الصبح
ما انتش طايق نفسك عايز تنزل تهرب لاي مكان. عايزة تهربي لاي مكان. عايز تهرب من مواجهة نفسك وخلاص. انت بتموت بالبطيء وانت ما انتاش حاسس. انت بتموت بتموت واحدة واحدة. ونفسيتك بتموت بالبطيء واحدة واحدة. اوعى تتأخر. ابو طالب اتأخر. مصيره ضاع. النبي عليه الصلاة والسلام قال له قل لا اله الا
الله ملك الموت جه قبل ما يقولها. ملك الموت جه وهو كان متباطئ. ملك الموت جه وهو مش قادر ياخد القرار ضاع والعياذ بالله يبقى مش عايزين نموت بالبطيء. انت السبب في اللي انت فيه. انت السبب في الالم اللي انت عايش فيه. احنا السبب في الالام بتاعتنا بسبب معصينا لله سبحانه وتعالى
الحلقة دي الجون العاشر اليوتر التوبة. ان احنا ان احنا نحصل المرمى بتاعنا عشان ما ندخلش رمضان. تنزل تراويح تهجد ارجع تقع في معصية. فيه شباب ممكن يفطر بسبب معاصي السر. ويقول لك انا هاعمل ايه؟ مش قادر. فيه شباب بيفطر بسبب المخدرات. فيه شباب بيفطر بسبب معاصي
السر والعادة السرية وبعدين يا جماعة فوق يعني كل المعاصي في النهاية وهم. المعصية وهم يا جماعة. المعصية وهم يعني كان واحد يعني هو وزوجته منهم مشاكل خطيرة جدا. دخل على النت يهرب يتعرف عليها اي واحدة اتعرف على واحدة. حبوا بعض جدا اعجب انبهر
وشخصيتها وهي انبهرت به اتفقوا يتقابلوا في نادي نزل يقابلها لقاها مراته. يعني هي مخدوعة وبتحسب انها لقت واحد غير جوزها الخنيق ده هو مخدوع وبيحسب انها لقى واحدة يعني خلاص اخيرا لقى واحدة تفرح قلبه لقوا لقوا بعض. المعصية وهم يا اخوانا. المعصية عشان كده ربنا بيقول كسراب البقيع
سراب. السراب ده من التسرب. حاجة قاعدة تتسرسب من ايديك. وانت بتجري عليها. وكل ما بتجري عليها هي بتجري منك. هو ده خطورة السراب. السراب لو انت اجري في الاخر لقيته سراب كنت هتوفر عمرك وتكتشفه. انما السراب مصيبته انه بيتسرب انه بيجري بتضيع عمرك. ولحد ما تموت ما بتكتشفش ان هو سراب
المعصية وهم يا جماعة. اللي زوجته قاعد يقع في الزنا مش عارفة تعمل ايه. اتصلت به واوهمته انها فتاة ليل. وان هي موافقة ان هو يقع معها في الزنا بس في بيت مزلم وافق وراح وقع في اللي هو بيزن ان هو زنا. اضاءت النور بعدها بص لقاها مراته قال لها ما اقبحك في الحلال وما
في الحرام وهم يا جماعة. وما احلاك! ما وما اقبحك! وما احلاك! هي لقبيحة ولا ما احلاها! ولا كل دواء. المعصية وهم يا جماعة. وهم كتير قوي المعصية خراب خراب بص على اي واحد عصى ربنا شاوري على اي حاجة شاوري على اللي شرب مخدرات وكان شاب وبادي بلت وفي النهاية
سرق ابوه وسرق اللاب توب بتاع صاحبه وسرق الموبايل بتاع البنت اللي بيقف معها في الجامعة. وفي النهاية دلوقتي ماشي زي الهيكل العظمي. ماشي حياته مدمرة بيبوس ايدين اي حد يحاول ان هو يساعده ان هو يتعالج. شاوري على اي بنت. كانت بنت ما فيش زيها في الجامعة. والكل بيلف حواليها والدنيا كلها حواليها. وفي
في النهاية كل الشباب اللي هي عارفاهم اللي كانت حالفة بالله ما هتسيب شاب من غير ما تتكلم معه. ليه؟ ما هو يعني يعني هي معتقدة دي الحرية وده الطريق للزواج. الشباب اللي حواليها اتجوزوا بنات غيرها. والكل اختار غيرها. وفي النهاية اكتشفت ان هي كانت مانيكان في فاترينة. كل شباب بيقف يتفرج
يا لهوي يسيبها ويمشي. اما يكتشف الانسان انه كان محطة في طريق غيره. انت عايزة تبقي كده؟ انت عايز تبقى كده؟ انت عايز تبقى مجرد محطة. الشاب التنين. اللي قالب
وبينزل بالجيتار والكل ملفوف حواليه. وبينزم الرحلات لاصحابه. واصحابه فضلوا ينجحوا سنة ورا سنة. وهو يسقط عشان يبقى الشاب التنين. ويدي الوقت ده عشان ينزم الرحلات وفرحان بالكوتشي الجديد اللي بالفين جنيه اللي اشتراه من ربح الرحلة اللي فاتت وفي النهاية الكل اتخرج والكل اشتغل
قل لي اتجوز واسقط سنة وراء سنة وراء سنة وفي النهاية كانت النتيجة ايه؟ انت عايزة تبقي كده والمعصية اللزة بتاعتها مجرد لحزات. لحزات. يعني انت السعادة في حياتك بقت مجرد لحزات. واللحزات دي في النهاية كمان بتموت وبتروح. ولا
تظل الا الوهم. المعصية خراب. المعصية وهم. المعصية الم. ان عن معصية سلك كهربا عريان. اللي بيمسكه بيحرقه. المعصية زي واحد واقف على حتة حديد برجليه حافية وواحد موصل سلك تلت تلاف فولت بحتة الحديد دي. لو اللي واقف على الحديد ده غضب اللي في ايده الكوبس بتاع السلك. يعمل فيه ايه؟ انت
ايد ربنا. ليه تغضبيه؟ انت في ايد ربنا لازم تاخد اليوترن الوقت ده. لازم تاخد قرار بالتوبة الى الله من شعبان. لازم الجون ده ييجي من شعبان. عشان ندخل رمضان الطاعة تحتل مساعة حقيقية في حياتنا. ننتصر على الحرب دي. التشكيل بتاع الحلقة ديت. ان الايام اللي باقية من شعبان فيه حرب يا جماعة. حرب بينك وبين
الشيطان حرب بينك وبين الشيطان عشان تقدر تتوب من المعصية اللي انت واقع فيها. عشان تقدري تجددي التوبة مع الله سبحانه وتعالى. الحرب الارض بتاعتها كل معركة فيها ارض الارض بتاعة المعركة دي هي قلبك هي قلبك دي الارض بتاعة المعركة. والنكت السوداء اللي بتيجي بسبب المعاصي دي المستوطنات الشيطانية. دي
لكن اللي الشيطان احتلها في قلبك لما قدر يوقعك في معصية. دي المستوطنات الشيطانية جوة قلبك. انت لسة في مساحة في قلبك. تقدر انك من خلالها تهجم على للشيطان احتلها جوة قلبك وتنتصري عليه. وتحرر قلبك. تقدر تحرر قلبك قبل رمضان. تقدري تخوضي معركة التحرير قبل رمضان
كل معركة لها اسلحة ولها جيوش. الشيطان معه جيوش. الصحبة السوء. البنت الغير ملتزمة اللي بتتصل بك. صاحباتك على الفيسبوك كل دول من جيوشه المغنيين الفنانين العلمانيين بتوع التوك شو. بتوع الشبهات على مواقع الالحاد والربوبية. كل دول جيوشه. الاسلحة بتاعته الاغاني
المعازف الاختلاط العري التبرج المواقع الاباحية قنوات الكليبات الحفلات كل دي الاسلحة بتاعته هو معه اسلحة ومعه جيوش انت ايه اسلحتك؟ وايه الجيوش بتاعتك ؟ انت عارف الجيوش بتاعتك هي ايه ؟ الصحبة اللي بتحضر معها دروس في الجامع. يا اللي مفرط في حضور الدروس الايمانية
اللي موجودة على منتدى موقع ديني زي موقع الطريق الى الله. لما تدخل وتلاقي لك صحبة دي الجيوش اللي انت بازن الله ربنا هينصرك بسببها. الملايين اللي انت لما تصلي صلاة الفريضة وانت لما تتوبي لربنا يبقوا معك قدام الشياطين. ديت الجيوش. طب الاسلحة الاسلحة يا جماعة لازم
يكون كل جندي معه رشاش معه مدفع معه دبابة. الاسلحة بتاعتنا القرآن. القرآن عشان كده النبي عليه الصلاة والسلام يقول اني طرأ علي حزبي من القرآن طرأ علي حزب. يعني ورد القرآن كان هيفوت علي. ترى دي يعني مستشفى طوارئ. يعني انا السلاح بتاعي ده انا من غيره اتنسف. اضيع انا من غير القرآن
امك. يبقى ازا وكل جندي في المعركة لازم معه سلاح خفيف. مهما كان معه رشاش تلاقيه سكينة خفيفة كده لان ساعة الالتحام لازم فيه سلاح خفيف. السلاح الخفيف بتاعه اقوى ذكر الله. الذكر لازم يكون السلاح ده موجود معنا. لازم يكون السلاح ده في ايديك دايما ومعك دايما المعركة اللي بينا وبين الشيطان
معركة خطيرة. اوعى تنسى انك تحصن قلبك من ان الشيطان يدخل لك تاني. حصن قلبك بالزكر بازكار الصباح والمساء. بجلسة الضحى بركعتين توبة لله سبحانه وتعالى بورد القرآن بالصيام. يا اخوانا احنا داخلين على معركة في الايام الاخيرة من شعبان واحنا بنتكلم عن الجون العاشر عن كيف تخطط للفوز برمضان
والاستراتيجيا الجون ده بالزات الشبكة بتاعتك هتتقطع اجوان في رمضان الشبكة بتاعتك انت يعني اجوان فيك انت لو انت نفزتش الجون ده دلوقتي لو انت ما جددتيش التوبة من الوقت. لو انت ما قمتش الوقت صليت ركعتين توبة. عاهدت ربنا انك هتصمد في هزه المعركة. وهتنتصري بازن الله سبحانه وتعالى في هزه المعركة
وهييجي رمضان واحنا متخلصين من المعاصي. وطايبين لربنا سبحانه وتعالى. ولو وقعنا في اي معصية هنقوم فورا. ونرجع نقاتل تاني. ما هو مش اللي جه فرسان يقوم ربنا وقع ميت. انما اوعى الرصاصة تبقى في القلب. اوعى الشيطان يجيب جون يكون في قلبك. اوعوا يا جماعة. عايزين نحصن بيقول لك
الغريق وهو بيموت بيضرب بايده الماية الضربة اللي بيضرب بايده الماية فيها اقوى من اقوى ضربة يقدر يضربها في حياته في سلامة صحته ستة وتلاتين ضعف لانه بيموت. الشيطان الوقتي في ضربة الموت. الشيطان الوقتي اخر ايام من شعبان بيضرب ضربة الغريق اللي هيصفط في رمضان. اوعم
اوعوا من الشيطان الوقتي هو اللي يضربكم. هو اللي يجيب جون فيكم. هو اللي ينتصر عليكم. هو اللي يوقعك في معصية يحبطك. وتقول ما فيش فايدة الا رمضان هيعمل لي حاجة ولا حاجة هتغيرني
يلا نقوم بعزيمة. رمضان في الجون. الجون العاشر اليوترن التوبة. ان اقفل الشوال المخروم. نخوض المعركة اللي بين نفوسنا وبين وبين الشيطان ربنا يسددكم ربنا يتوب علينا اللهم توب توبة ترضى بها عنا اللهم تب علينا
توبة ترضيك. تب علينا توبة نصوحا تب علينا توبة لا نرد على اعقابنا بعدها ابدا. اللهم انا نستغفرك من كل ذنب عصيناك به. ومن كل صلاة ضيعناها. ومن كل امر فعلناه نظنه حلال وهو عندك حرام. ومن كل معصية تبنى اليك منها ثم عد
فيها ومن كل معصية سر جعلناك فيها اهون الناظرين الينا. يا من تبسط يدك بالليل ليتوب مسيء النهار. تب علينا يا ربنا ذنوب الليل والنهار. اللهم امين. اللهم امين. اللهم امين. ان شاء الله بازن الله بكرة مع الجون الحداشر الاوف سايد جون في غاية الخطورة يا جماعة
ان شاء الله بازن الله صلي ركعتين توبة ونتجهز للهدف القادم. جزاكم الله خيرا